# Tauró bocaample

El tauró bocaample o tauró de boca grossa (Megachasma pelagios) és una espècie tauró lamniforme de la família Megachasmidae. És una estranya espècie de tauró descoberta l'any 1976, quan el primer espècimen conegut va arribar a les platges de Hawaii. La seva descripció científica com a nova espècie va ser publicada el 1983 per Taylor, Compagno i Struhsaker. Des del seu descobriment, només han estat vistos o caçats 50 exemplars de l'espècie.

## Morfologia

El seu cos és de forma afilada, flàccida, de color marró negrós i, com el seu nom indica, té una boca enorme, arrodonida, i amb un grup de petites taques circulars en el "llavi" de la mandíbula inferior, òrgans luminescents que segurament li ajuden a atreure l'aliment. Les seves dents són petites i no funcionals. La màxima mida reportada és d'aproximadament 5,50 m. Els mascles maduren sexualment als 4 metres, mentre que les femelles ho fan als 5 metres de longitud total.

## Alimentació

Habitualment es desplaça lentament a través de l'aigua amb la boca semioberta per capturar el plàncton, crustacis (fonamentalment eufausiacis) i els peixos petits dels que s'alimenten, tal com fan el tauró pelegrí, el tauró balena o les balenes barbudes.

## Reproducció

És una espècie ovovivípara, el que significa que les cries creixen en ous i són incubats al cos de la mare.

## Població i estat de conservació

És una espècie difícil de trobar pel que se sap poc sobre els seus costums i nombre d'exemplars. Fins al moment s'han documentat 48 espècimens en el món en un període de prop de 30 anys, incloent un dels més recents exemplars que va ser capturat el 16 de novembre de 2006 en una xarxa de taurons del vaixell "Corina del Mar" en aigües properes a la badia de les Tortugues, a la Baixa Califòrnia Sud, sent aquest el primer registre que es dona en aigües de Mèxic. En general no sembla una espècie massa perillosa per a l'ésser humà, encara que seran necessaris nous estudis per confirmar aquest fet.

## Referències

* Fordham et al (2006). Tauró bocaample. Llista Vermella de la UICN, Unió Internacional per a la Conservació de la Natura, 2006. Consultat el 7 de desembre del 2007 (en anglès).
* Compagno (2000). Megachasma pelagios. 2006. IUCN Red List of Threatened Species. IUCN 2006. www.iucnredlist.org. Retrieved on 10 May 2006. Database entry includes a brief justification of why this species is listed as data deficient
* "Megachasma pelagios". Integrated Taxonomic Information System. http://www.itis.gov/servlet/SingleRpt/SingleRpt?search_topic=TSN&search_value=159983. Retrieved 23 January 2006.
* Berra, Tim M. (1997): "Some 20th century fish discoveries". Environmental Biology of Fishes 50: 1–12.
* Taylor, L.R. et al. (1983): "Megamouth — a new species, genus, and family of lamnoid shark (Megachasma pelagios, family Megachasmidae) from the Hawaiian Islands". Proc. Cal. Acad. Sci. 43A: 87–110.
* Elizaga, Elson "Megamouth Shark in Cagayan de Oro"
* Sun Star Cagayan de Oro "Megamouth shark found dead in Oro"
* Florida Museum of Natural History Megamouth Shark # 38: The First Megamouth Shark, Megachasma pelagios, Found in Mexican Waters

## Enllaços externs

* Pàgina del boca grossa a Elasmo Research (anglès)
* Pàgina del boca grossa a la web del Museu d'Història Natural de Florida (anglès)
* Video of human encounter with megamouth - YouTube
* Philippine fisherman catch and eat a megamouth shark
* Taipei Times - Taiwan quick take, Taitung fisherman catches rare megamouth.